— 178 — 
De doleur et de compassion, 
Et aussi , le bon Siméon, 
De vos doleurs prophétisa, 
Quant entre ses bras m’embrassa, 
Que le glève de ma doleur 
Vous percerait l'âme et le cueur. 
Par compassion très amère 
Pour ce contentez-vous, ma mère, 
Et confortez en Dieu vostre âme, 
Soyez forte, car oncques femme 
Ne souffrit tant que vous ferez, 
Mais en souffrant mériterez 
La lauréole de martire. * 
MARIE. 
O mon fils, mon Dieu et mon sire, 
Pour ce, ta divine sagesse 
Exeuse l’humaine simplesse 
De moy, ton indigne servante, 
Qui d’amour maternelle fervente, 
A y faict telles requestes vaines. 
JÉSUS 
Elles sont doulces et humaines ; 
Maïs la divine volonté 
À preveu qu’altrement se face. 
MARIE. 
Au moins veuillez de vostre grâce, 
Mourir de mort brefve et légère. 
JÉSUS. 
Je mourrerai de mort très amère. 
MARIE. 
Doncques bien loing s’il est permis. 
